钦定古今图书集成/明伦汇编/官常典/第101卷 > 悼灵王慈焕
## 钦定古今图书集成/明伦汇编/官常典/第101卷 > 悼灵王慈焕

按《明外史》本传：悼灵王慈焕，愍帝第五子。母田贵妃，
生五岁，病亟，帝视之，忽云九莲菩萨，言帝待外戚薄，
将尽殇诸子，遂薨。九莲菩萨者，神宗母孝定李太后
也。太后好佛，宫中像作九莲座云。帝念王灵异，封为
元机慈应真君。命礼臣议孝和皇太后、庄妃、懿妃道
号。礼科给事中李焨言，“诸后妃祀奉先殿，不可崇邪
教，以乱徽称。”不听。十六年十二月，改封宣显慈应悼
灵王，去真君号。